Document ID: 31989R3163

*****
ΚΑΝΟΝΙΣΜΟΣ (ΕΟΚ) αριθ. 3163/89 ΤΗΣ ΕΠΙΤΡΟΠΗΣ
της 23ης Οκτωβρίου 1989
για τροποποίηση του κανονισμού (ΕΟΚ) αριθ. 1799/76 περί των λεπτομερειών εφαρμογής των ειδικών μέτρων για τους σπόρους λίνου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 569/76 του Συμβουλίου της 15ης Μαρτίου 1976 περί προβλέψεων ειδικών μέτρων για τους λινόσπορους (1), όπως τροποποιήθηκε τελευταία από τον κανονισμό (ΕΟΚ) αριθ. 4003/87 της Επιτροπής (2), και ιδίως το άρθρο 2 παράγραφος 4,
Εκτιμώντας:
ότι το άρθρο 11 του κανονισμού (ΕΟΚ) αριθ. 1799/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1208/87 (4), προβλέπει ότι οι παραγωγοί του κλωστικού λίνου καταθέτουν, το αργότερο στις 30 Νοεμβρίου κάθε έτους, τη δήλωση συγκομιδής· ότι βάσει της παραγράφου 3 του ιδίου άρθρου η αίτηση ενισχύσεως που αναφέρεται στο άρθρο 8 παράγραφος 1 του κανονισμού (ΕΟΚ) αριθ. 1164/89 της Επιτροπής της 28ης Απριλίου 1989 για τις λεπτομέρειες εφαρμογής σχετικά με την ενίσχυση για το κλωστικό λινάρι και την κάνναβη (5), ισοδυναμεί με δήλωση συγκομιδής υπό ορισμένους όρους· ότι αποσκοπώντας στην απλοποίηση της εφαρμογής του καθεστώτος της ενισχύσεως για τους σπόρους του λιναριού, πρέπει να προβλεφθεί αφενός ότι σε όλες τις περιπτώσεις η εν λόγω αίτηση θεωρείται ισοδύναμη με δήλωση συγκομιδής και αφετέρου ότι οι αναγκαίες διατάξεις που επιτρέπουν τη διάκριση των αιτήσεων ενισχύσεως ανάλογα με τον τύπο του παραγωμένου κλωστικού λιναριού·
ότι το άρθρο 7 καθώς και το άρθρο 8 παράγραφος 1 δεύτερο εδάφιο και παράγραφοι 4 και 5 του κανονισμού (ΕΟΚ) αριθ. 1164/89 προβλέπουν ειδικές διατάξεις για τις περιπτώσεις κατά τις οποίες αποκαλύπτεται ότι οι διαπιστούμενες εκτάσεις κατά τον έλεγχο δεν αντιστοιχούν σε εκείνες που έχουν δηλωθεί· ότι για να εξασφαλισθεί η καλή λειτουργία του καθεστώτος ενισχύσεως για το λινάρι αυτό πρέπει να προβλεφθεί ότι οι εν λόγω διατάξεις εφαρμόζονται στα πλαίσια της ενισχύσεως για τους σπόρους του λιναριού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 11 του κανονισμού (ΕΟΚ) αριθ. 1799/76 αντικαθίσταται από το κείμενο:
«Άρθρο 11
1. Για το κλωστικό λινάρι η αίτηση ενισχύσεως που αναφέρεται στο άρθρο 8 παράγραφος 1 του κανονισμού (ΕΟΚ) αριθ. 1164/89 της Επιτροπής (*), κατά περίπτωση συμπληρωμένη εντός της προθεσμίας που προβλέπεται για την κατάθεση της αιτήσεως αυτής από τις ενδείξεις που αναφέρονται στην παράγραφο 2, ισοδυναμεί με δήλωση συγκομιδής προς χορήγηση της ενίσχυσης για τους σπόρους λιναριού.
2. Το λινάρι θεωρείται ως διαβρεγμένο μη εκκοκκισμένο κατά την έννοια του άρθρου 10α παράγραφος 2 εφόσον η αίτηση ενισχύσεως δεν περιλαμβάνει τις ακόλουθες ενδείξεις :
- εκτάσεις που συγκομίστηκαν όσον αφορά το διαβρεγμένο μη εκκοκκισμένο λινάρι και εκτάσεις που συγκομίστηκαν όσον αφορά το λινάρι εκτός από το διαβρεγμένο ή εκκοκκισμένο,
- τόπος αποθηκεύσεως του αχύρου λιναριού ή, εάν έχει πουληθεί και παραδοθεί, επώνυμο, ονόματα και διεύθυνση του αγοραστού καθώς και ποσότητες που παραδόθηκαν και, για το εκκοκκισμένο λινάρι, ποσότητα των σπόρων που συγκομίστηκαν και τόπος αποθηκεύσεως των σπόρων αυτών ή, εάν έχουν πουληθεί και παραδοθεί, επώνυμο, ονόματα και διεύθυνση του αγοραστού καθώς και ποσότητες που παραδόθηκαν.
3. Οι διατάξεις του άρθρου 7 και του άρθρου 8 παράγραφος 1 δεύτερο εδάφιο και παράγραφοι 4 και 5 του κανονισμού (ΕΟΚ) αριθ. 1164/89 εφαρμόζονται στην περίπτωση της ενισχύσεως για τους σπόρους λιναριού.
(*) ΕΕ αριθ L 121 της 29. 4. 1989, σ. 4.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο 1989/90.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Οκτωβρίου 1989.

Labels: 7
3
17
19